Toekoms lê in vernuwing | Netwerk24
Toekoms lê in vernuwing
16 September 2020 06:04
In 'n oogwink het die lewe verander.
Ondernemings word minder, en danksy tegnologie werk die meeste ondernemings reeds met minder personeel.
Daarom ontstaan die vraag: As almal nou slegs op tegnologie aangewese is, wat gaan van die mensdom word? Waar gaan almal wat reeds hul werk verloor het, weer werk kry?
Reeds voor die pandemie het die land met werkloosheid gesukkel. Wie gaan vir die miljoene skoolgaande kinders werk skep? Almal is nie bekwame entrepreneurs nie, en entrepreneurs sal ook nie al die werkloses van werk kan voorsien nie.
Dit is die jeug se probleem, wat inderwaarheid die land se probleem is – want die jeug is die land se toekoms. 'n Toekoms wat tans baie duister lyk.
Hoe lank nog voordat die regering wakker skrik en besef dat ingryping nodig is? Of gaan hulle net weer maak asof die probleem nie bestaan nie?